راہل گاندھی کی وزیراعظم مودی پر کڑی نکتہ چینی

کانگریس کے صدر راہل گاندھی نے اس ملک کے وزیر اعظم نریندرمودی کی پالیسیوں کو کڑی تنقید کا نشانہ بنایا۔

خبر کا کوڈ: 302

تاریخ: 13 February 2018 - 08:07

مقدس دفاع نیوز ایجنسی کی بین الاقوامی رپورٹر رپورٹ کے مطابق، راہل گاندھی نے دورۂ کرناٹک کے موقع پر بلاری میں صحافیوں سے بات چیت کرتے ہوئے کہا کہ ہندوستان کے عوام نے مودی کو کانگریس کے خلاف بات کرنے کیلئے ووٹ نہیں دیا انہوں نے کہا کہ وزیر اعظم مودی پارلیمنٹ میں ایک گھنٹہ  سے زائد تقریر میں کانگریس سے متعلق پرانی باتیں دُہراتے رہے  جبکہ عوام وزیر اعظم سے مستقبل کے منصوبوں کے بارے میں سننا چاہتے ہیں۔

راہل گاندھی نے کہا کہ مودی جھوٹے خواب دکھاتے ہیں، ان پر بھروسہ کرنے سے کوئی فائدہ نہیں ہو گا جبکہ کانگریس جوکہتی ہے وہ کرتی ہے ۔

راہل گاندھی نے مرکزی حکومت پر طنز کرتے ہوئے کہا کہ مودی سرکار نے فرانس کی ایک کمپنی سے رافیل فائٹر جیٹ خریدے ، مودی خود پیرس گئے اور کنٹریکٹ کو تبدیل کرایا۔ پہلے یہ ٹھیکہ ہندوستان ایروناٹکس لمیٹڈ کمپنی کو دیا گیا تھا۔

پیغام کا اختتام/